**Kyanid draselný** alebo **cyankáli** je draselná soľ kyseliny kyanovodíkovej. Chemický vzorec je KCN.

Vlastnosti
----------

Je to biela kryštalická látka, reagujúca silno alkalicky, napríklad reakciou so vzdušným oxidom uhličitým postupne prechádza na uhličitan draselný (potaš) za vzniku kyanovodíka. Je silno hygroskopická a pohlcuje vzdušnú vlhkosť.

2 KCN (s) + CO2 (g) + H2O (g) → K2CO3 (s) + 2 HCN (g)

Výroba
------

Technická výroba kyanidu draselného spočíva v neutralizácii hydroxidu draselného kyanovodíkom a v následnom odparovaní.

HCN + KOH → KCN + H2O
V minulosti sa cyankáli vyrábalo z oxidu uhoľnatého, amoniaku a z uhličitanu draselného pri teplote 600 °C.

Fyziologické účinky
-------------------

Kyanid draselný je silný jed (akútna toxicita LD50 sa odhaduje na 2 - 3,3 mg/kg telesnej hmotnosti podávaný ústne, teda asi 150 – 250 mg KCN na osobu telesnej hmotnosti 75 kg), ktorý blokuje primárne (ako aj kyanovodík a iné ionizované kyanidy; vlastným jedom je kyanidový anión, CN-) bunkové dýchanie ireverzibilnou blokádou cytochrómoxidázy c (aa3), jedného z kľúčových enzýmov bunkového dýchania na mitochodriálnej membráne; kyanidové anióny vytvárajú veľmi stabilný komplex s oxidovanou formou cytochrómoxidázy c, konkrétne s jej centrálnym železitým katiónom, Fe3+:

[FeIII+Ln] + 6 CN- → [FeIII+(CN)6]3- + n L
Touto reakciou sa cytochrómoxidáza c blokuje a znemožňuje sa ďalšie využitie kyslíka a prenos elektrónový na mitochondriálnej membráne. Toto vedie k veľmi rýchlo nastupujúcej bunkovej hypoxii. Najrýchlejšie postihnuté sú tkanivá s vysokou spotrebou kyslíka, t. j. hlavne mozgové tkanivo a myokard, čo má za následok pri dostatočnej dávke rýchlu smrť v dôsledku paralýzy vitálnych centier v CNS a následne aj srdcového svalu. V dôsledku potlačenia aeróbnych procesov dochádza k prevahe anaeróbnych procesov, čo má za následok metabolickú (laktátovú) acidózu. 
Uvádza sa, že kyanid draselný chutí ako horké mandle. 

Účinky na organizmus sa dostavujú v závislosti od viacerých okolností: cesta príjmu jedu (požitím—perorálne, vdýchnutím prachu, aerosólu, či hydrolýzou vzniknutých výparov kyanovodika—inhalačne, prípadne cez kožu—perkutánne, či už vstrebaním cez drobné ranky a odreniny, alebo v dôsledku macerácie kože pôsobením alkalického roztoku kyanidu, alebo prostredníctvom istých rozpúšťadiel, ako napríklad dimetylsulfoxid), dávka a koncentrácia látky (tá istá dávka kyanidu pôsobí obvykle prudšie vo forme vysoko koncentrovaného roztoku/zmesi), pri požití naplnenosť žalúdku atď.

Pri požití kyanidu draselného ako látky alebo koncentrovaného roztoku v dávke nad 2 mg/kg telesnej hmotnosti, nalačno, dochádza obvykle k tzv. akútnej otrave: veľmi rýchlo (v priebehu sekúnd až minúty) nastupujú prvé príznaky otravy, ako sú nevoľnosť, pocit úzkosti, závrate, tlak na prsiach/v hrudníku, podráždenie sliznice hltanu a očí, návaly tepla, dráždenie na vracanie, bolesti hlavy a zrýchlený, lapavý dych. Pomerne rýchlo nasledujú svalové zášklby, zahmlené vnímanie, chladný pot, príznaky šoku, niekedy vracanie, rýchla strata vedomia a bezvedomie. Dýchanie je stále zrýchlené, ale dostavuje sa nepravidelnosť dýchania (tzv. Cheyne-Stokesovo dýchanie) a s pokračujúcim bezvedomím sa stáva čoraz nepravidelnejšie a plytšie; v tejto fáze otravy sa často dostavujú epileptoidné (epilepsii podobné) záchvaty kŕčov. Charakteristická je výrazná, svetloružová farba pokožky a slizníc, lebo krv je presýtená kyslíkom, viazaným na hemoglobín, v dôsledku rapídneho poklesu jeho spotreby tkanivami. Počas 3 - 6 minút sa zvyčajne dostavuje nezvratné poškodenie mozgových buniek v dôsledku hypoxie (nedostatku kyslíku) a vlastná smrť zastavením dýchania a srdcovej činnosti zvyčajne nasleduje v priebehu 10 až 30 minút.

Ak sa jed požije vo veľkom objeme zriedeného roztoku alebo na plný žalúdok, priebeh otravy sa zvyčajne spomaľuje a táto môže prebiehať aj dlhšie, ako hodinu.
Naopak, pri požití, či inhalácii vysokých dávok vysoko koncentrovaného kyanidu, dochádza k tzv. perakútnej otrave, keď je sled vymenovaných príznakov značne rýchlejší a dramatickejší, bezvedomie nastáva zvyčajne v priebehu sekúnd, maximálne jednej minúty, veľmi rýchlo sa rozvíja kóma a smrť nasleduje v priebehu minút, obvykle do desiatich minút po požití jedu.

Extrémnou formou priebehu je tzv. superakútna otrava, ktorá sa obvykle dostavuje len po inhalácii vysoko koncentrovaného kyanovodíka; pri tomto priebehu sa dostavuje bezvedomie a kóma prakticky okamžite po vdýchnutí jedu, nasleduje v priebehu sekúnd výsevy kŕčov a zlyhaniu funckii vitálnych centier v CNS do jednej minúty. Je to tzv. apoplektická forma otravy kyanidom, ktorá má za následok smrť v priebehu desiatok sekúnd až minúty; u takto postihnutých obetí obvykle nie je možné smrť zvrátiť ani okamžitým podaním protijedov a reanimáciou.

Naopak, chronické (vlečúce sa, dlhodobé) otravy kyanidom nebývaju obvyklé, pretože organizmus má istú detoxifikačnú rezervu proti kyanidu (hlavne tvorbou málo toxického rodanidového aniónu, SCN-); zdravý dospelý organizmus dokáže zneškodniť približne 1 mg kyanidu na kilogram telesnej hmotnosti za hodinu; príznaky otravy sa dostavujú až po vyčerpaní tejto detoxikačnej kapacity.

### Liečba

Protilátkou pri otrave kyanidom draselným nie je glukóza, ako sa niekedy traduje.[chýba zdroj] Kyanovodík, resp. kyanidový anión dokážu tvoriť s aldehydickou skupinou glukózy nestabilný kyánhydrín, avšak táto reakcia je vratná a silne posunutá na stranu reaktantov, t. j. kyanidového aniónu; preto glukóza nedokáže efektívne viazať kyanid a je vhodná maximálne vo forme sterilného 5% roztoku na intravenóznu injekciu ako vehikulum pre skutočné antidotá (protijedy), podávané intravenózne (vnútrožilnou injekciou, či infúziou).

Antidotová terapia spočíva v dvoch po sebe nasledujúcich medikáciách:

* najprv sa podá methemoglobínotvorná látka, ako napríklad dusitan sodný (nátriumnitrit, natrium nitrosum) alebo 4-dimetylaminofenol hydrochlorid (4-DMAP), vnútrožilne; tieto látky oxidujú časť (žiadúca je ca. 20 - 30% methemoglobinémia, t. j. asi 1/5 az 1/3 celkového hemoglobínu zoxidovaná na methemoglobín) železnatých katiónov hemoglobínu na železité katióny methemoglobínu: Fe2+ –(NO2- alebo 4-DMAP)→ Fe3+; centrálne železité katióny v methemoglobíne na seba silno viažu kyanidové anióny, ako už bolo ilustrované pri cytochrómoxidáze c, tým dochádza k prechodnému zneškodneniu kyanidu; potom sa podá
* tiosíran sodný, nátriumtiosulfát, Natrium thiosulphuricum, ktorý poskytne sulfidickú síru na definitívne zneškodnenie kyanidu reakciou na rodanid (tiokyanát):

S2- + CN- → SCN- + 2e-
Dávkovanie antidot je nasledovné:

* dusitan sodný: iniciálne 4 mg/kg i.v. vo forme sterilného 3% roztoku pomalou i.v. injekciou; u osoby vážiacej 75 kg je to 10 ml 3% roztoku; túto dávku možno neskôr opakovať až do celkovej dávky 12 – 15 mg/kg, pokiaľ ju chorý ešte znáša; 4-DMAP má lepšiu účinnosť, obvykle stačí jedna dávka

* 4-DMAP: dávka 3,25 - 3,35 mg/kg pomaly i.v. (u osoby vážiacej 75 kg asi 250 mg i.v.)

**po podaní** (prvej dávky) methemoglobinemík nasleduje dávka

* 170 – 175 mg/kg tiosíranu sodného i.v. typicky vo forme sterilného 25% roztoku (75 kg osoba - 50 mL 25% Na2S2O3), cize asi 0,60 - 0,65 ml/kg.

túto sériu antidot možno podať opakovane až do výrazného zlepšenia priebehu otravy; 4-DMAP by nemal byť aplikovaný opakovane (riziko príliš silnej methemoglobinémie, či hemolýzy).

Súčasne s antidotami sa podáva inhalačne 100% kyslík, 12 - 15 L/min a symptomatické liečivá, napríklad pri záchvatoch kŕčov Diazepam 10 – 30 mg veľmi pomaly i.v. kortikosteroidy vo vysokých dávkach preventívne proti hroziacemu opuchu pľúc a mozgu, vysoke dávky (napr. 800 mg metylprednizolónu v i.v. infúzii); nutná je neustále prítomná reanimačná pohotovosť (intubácia, riadená ventilácia, elektrokardioverzia a medikamentózne vybavenie na ošetrovanie zástavy srdca).
Antidotárna a symptomatická terapia sa má pri manifestných príznakoch otravy aplikovať okamžite, ako je možná, t. j. ešte na mieste otravy (po prípadnom odsune obete z otrávenej atmosféry) a počas transportu do nemocnice.

Okrem toho, pri požití kyanidu sa odporúča podanie veľkých množstiev vody so zriedeným (pod 3%) peroxidom vodíku (oxiduje kyanid na menej toxický kyanát) alebo 1 - 2‰ roztoku manganistanu draselného, vyvolanie zvracania a opakovane podanie oxidujúcich roztokov a nakoniec suspenzie aktívneho uhlia a roztoku síranu sodného. Zasiahnutá pokožka sa má opláchnuť veľkými objemami vlažnej pitnej vody, mydlom, roztokom polyetylénglokolu (PEG 400), opakovane. **Nikdy** sa nemajú aplikovať kyslé roztoky (ocot, kyselina boritá, kyselina citrónová), kvôli riziku uvoľnenia prchavého kyanovodíku. V niektorých krajinách (Francúzsko, UK) sa ako antidotum používajú iné látky, najmä zlúčeniny kobaltu, ako hydroxykobalamín, používaný vo Francúzsku, ktorý reaguje s kyanidom za tvorby kyanokobalamínu (vitamín B12), alebo edetát dikobaltnatý (Co2-EDTA), používaný v UK; tento dáva s kyanidom veľmi stabilný hexakyanokobaltnatý komplexný anión: Co2+ + 6 CN- → [Co(CN)6]4-.
Kobaltnaté antidotá sa podávajú tiež v kombinácii s tiosíranom.

Využitie
--------

Kyanid draselný je jedna z mála zlúčenín, ktoré so zlatom tvoria rozpustné zlúčeniny. Preto sa používa v klenotníctve pri pozlacovaní kovov. Používa sa tiež pri ťažbe zlata pri získavaní zlata z rudy, čo je však problematické z ekologických dôvodov. 

Tento jed je veľmi obľúbený u autorov detektívnych románov. Cyankáli hralo dôležitú úlohu v švédskom klasickom románe *Doctor Glas* Hjalmara Söderberga. Agatha Christie ho použila pri vražde dvoch ľudí v detektívnom románe Napokon nezostal už nik (*And Then There Were None*).

Kyanid draselný použili na samovraždu aj špičky nacistického režimu. Ampulku s jedom použil napríklad Adolf Hitler, Erwin Rommel, Eva Braunová, na trest smrti odsúdený Hermann Göring alebo Heinrich Himmler.

Samovraždu požitím kyanidu draselného spáchal aj Slobodan Praljak (bývalý bosnianskochorvátsky generál) priamo v súdnej sieni v Haagu dňa 29. novembra 2017 po potvrdení jeho trestu za zločiny spáchané počas vojny v Bosne a Hercegovine.

Referencie
----------

1. ↑  Slovník súčasného slovenského jazyka A – Gz r. 2006.
2. ↑  Kyanidy (en)
3. ↑   War criminal 'took cyanide' in Hague court. *BBC News*, 2017-12-01. Dostupné online [cit. 2017-12-03]. (po anglicky)
4. ↑  TREND.SK. Bývalý bosnianskochorvátsky generál Praljak sa otrávil s cyankáli. *www.etrend.sk*. Dostupné online [cit. 2017-12-03].

Iné projekty
------------

Commons
* Spolupracuj na Commons Commons ponúka multimediálne súbory na tému **Kyanid draselný**

| * z
* d
* u
Kyanidy s prvkom v oxidačnom čísle I. |
| --- |
| 
* Kyanid amónny (NH4CN)
* Kyanid cézny (CsCN)
* Kyanid draselný (KCN)
* Kyanid lítny (LiCN)
* Kyanid meďný (CuCN)
* Kyanid rubídny (RbCN)
* Kyanid sodný (NaCN)
* Kyanid stieborný (AgCN)
* Kyanid tórny (ThCN)
* Kyanid zlatný (AuCN)

 |
| 
* *pozri aj:* Brómkyan (BrCN)
* Fluórkyan (FCN)
* Chlórkyan (ClCN)
* Jódkyan (ICN)
* Kyanovodík (HCN)
* Dikyán ((CN)2)

 |


| * z
* d
* u
Anorganické soli draselné |
| --- |
| Halogenidy a pseudohalogenidy | 
* Bromid draselný (KBr)
* Hydrogéndifluorid draselný (KHF2)
* Fluorid draselný (KF)
* Chlorid draselný (KCl)
* Jodid draselný (KI)
* Kyanid draselný (KCN)
* Fulminát draselný (KCNO)
* Kyanatan draselný (KOCN)
* Izokyanatan draselný (KNCO)
* Tiokyanatan draselný (KSCN)
* Izotiokyanatan draselný (KNCS)

 |
| Soli kyslíkatých kyselín(Neuvedené soliso zámenou kyslíka za iný prvok,zložené „zásadité") | 
* Antimónitan draselný (KSbO2)
* Hexahydrogénantimóničnan draselný (KSb(OH)6)
* Arzénitan draselný (KAsO2)
* Dihydrogénarzéničnan draselný (KH2AsO4)
* Hydrogénarzéničnan draselný (K2HAsO4)
* Arzéničnan draselný (K3AsO4)
* Bizmutičnan draselný (KBiO3)
* Tetraboritan draselný (K2[B4O5(OH)4]·8 H2O)
* Peroxoboritan draselný (K2H4B2O8)
* Oktaboritan draselný (K2B8O13·4 H2O)
* Metaboritan draselný (KBO2)
* Bromnan draselný (KBrO)
* Bromitan draselný (KBrO2)
* Bromičnan draselný (KBrO3)
* Cínatan draselný (K2SnO2)
* Cíničitan draselný (K2SnO3)
* Dusitan draselný (KNO2)
* Peroxodusitan draselný (KOONO)
* Dusičnan draselný (KNO3)
* Ortodusičnan draselný (K3NO4)
* Fosfornan draselný (KPO2H2)
* Dihydrogénfosforitan draselný (KH2PO3)
* Hydrogénfosforitan draselný (K2HPO3)
* Fosforitan draselný (K3PO3)
* Dihydrogénfosforečnan draselný (KH2PO4)
* Hydrogénfosforečnan draselný (K2HPO4)
* Fosforečnan tridraselný (K3PO4)
* Dihydrogéndifosforečnan didraselný (K2H2P2O7)
* Hydrogéndifosforečnan tridraselný (K3HP2O7)
* Difosforečnan tetradraselný (K4P2O7)
* Trifosforečnan pentadraselný (K5P3O10)
* Metafosforečnan draselný (KPO3)
* Cyklotrifosforečnan draselný (K3P3O9)
* Cyklohexafosforečnan draselný (K6P6O18)
* Hlinitan draselný (K2Al2O4)
* Chlornan draselný (KClO)
* Chloritan draselný (KClO2)
* Chlorečnan draselný (KClO3)
* Chloristan draselný (KClO4)
* Chromitan draselný (K3Cr(OH)6)
* Chroman draselný (K2CrO4)
* Dichroman draselný (K2Cr2O7)
* Hydrogéndijodičnan draselný (KHI2O6)
* Jodičnan draselný (KIO3)
* Jodistan draselný (KIO4)
* Kremičitan draselný (K2SiO3)
* Dikremičitan draselný (K2Si2O5)
* Trikremičitan draselný (K2Si3O7)
* Ortokremičitan draselný (K4SiO4)
* Manganan draselný (K2MnO4)
* Manganitan draselný (KMnO2)
* Manganečnan draselný (K3MnO4)
* Manganistan draselný (KMnO4)
* Molybdénan draselný (K2MoO4)
* Osman draselný (K2OsO4)
* Rénistan draselný (KReO4)
* Seleničitan draselný (K2SeO3)
* Selenan draselný (K2SeO4)
* Hydrogénsiričitan draselný (KHSO3)
* Siričitan draselný (K2SO3)
* Disiričitan draselný (K2S2O5)
* Hydrogensíran draselný (KHSO4)
* Síran draselný (K2SO4)
* Disíran draselný (K2S2O7)
* Hydrogenperoxosíran draselný (KHSO5)
* Peroxosíran draselný (K2SO5)
* Peroxodisíran draselný (K2S2O8)
* Síran hlinitodraselný AlK(SO4)2
* Technecistan draselný (KTcO4)
* Telúričitan draselný (K2TeO3)
* Tetrahydrogénortotelúran draselný (K2H4TeO6)
* Metatelúran draselný (K2TeO4)
* Ditioničitan draselný (K2S2O4)
* Ditionan draselný (K2S2O6)
* Titaničitan draselný (K2TiO3)
* Dititaničitan draselný (K2Ti2O5)
* Trititaničitan draselný (K2Ti3O7)
* Hydrogénuhličitan draselný (KHCO3)
* Uhličitan draselný (K2CO3)
* Metavanadičnan draselný (KVO3)
* Ortovanadičnan draselný (K3VO4)
* Volfráman draselný (K2WO4)
* Ziničnatan draselný (K2ZnO2)
* Tetrahydroxozinočnatan draselný (K2Zn(OH)4)
* Zirkoničitan draselný (K2ZrO3)
* Železičitan draselný (K2FeO3)
* Železan draselný (K2FeO4)

 |
| Soli tvorené zámenou vodíkazo zlúčenín typu prvok x – vodík y | 
* Hydrid draselný (KH)
* Hydroxid draselný (KOH)
* Oxid draselný (K2O)
* Superoxid draselný (KO2)
* Peroxid draselný (K2O2)
* Amid draselný (KNH2)
* Azid draselný (KN3)
* Fosfid draselný (K3P)
* Imid draselný (K2NH)
* Nitrid draselný (K3N)
* Selénid draselný (K2Se)
* Hydrogénsulfid draselný (KHS)
* Sulfid draselný (K2S)
* Telúrid draselný (K2Te)
* Tetrahydroboritan draselný (KBH4)
* Tetrahydrohlinitan draselný (KAlH4)

 |